open-index/open-wikipedia-markdown huggingface dataset:
Menčių klinties telkinys

**Menčių klinties telkinys** – naudingųjų iškasenų, klinčių telkinys Akmenės rajono savivaldybės teritorijoje, 11 km į šiaurės rytus nuo Akmenės, Menčių kaimo apylinkėse.

## Telkinys
Menčių klinties telkinys eksploatuojamas nuo 1934 m. Iškasama apie 1,5 mln. t klinties per metus. Klintis daugiausia naudojama statybinių kalkių, klintmilčių (naudojamų rūgštiems dirvožemiams kalkinti), klintinio akmens gamybai. Prognoziniai ištekliai 700 mln. t, bendrieji 80,0 mln. t (1990 m.). Kasama viršutinio permo dolomitinga klintis.

## Geologija
Klodo storis 3,5-29,8 m, vidutinis storis 24,7 m. Naudingąjį sluoksnį sudaro smulkių kalcito kristalų klintis su organogeninės ir granuliuotos klinties lęšių, gniutulų tarpsluoksniais ir dolomitinga klintis su dolomito mineralo taisyklingos ovalios formos romboedrais, pasiskirsčiusiais iš smulkių ir itin smulkių kalcito kristalų sudarytoje uolienoje. Slūgso po 3,6-13,5 m storio pleistoceno moreninio priemolio ir priesmėlio danga. Naudingųjų iškasenų klodo cheminė sudėtis: CaCO3 – 69,84-96,83 %, MgCO3 – 1,26-20,51 %, netirpiosios liekanos – 0,76-8,45 %.


Vaizdas:Menciu klinties telkinys 2014m - 02.jpg
Vaizdas:Menciu klinties telkinys 2014m - 03.jpg
Vaizdas:Menciu klinties telkinys 2014m - 04.jpg
Vaizdas:Menciu klinties telkinys 2014m - 05.jpg


## Šaltiniai
Hernando Siles stadionas

**Estadio Hernando Siles** – pagrindinis Bolivijos stadionas, esantis La Paso mieste, Mirafloreso kvartale. Stadionas talpina 45 000 žiūrovų. Pastatytas 1931 m. ir pavadintas Bolivijos prezidento Hernando Siles Reyes garbei.

Stadione namų rungtynes žaidžia Bolivijos nacionalinė futbolo rinktinė bei Bolivijos futbolo klubai Club Bolívar, The Strongest, La Paz FC. 1997 m. čia vyko Copa America čempionato finalinės rungtynės, kai Brazilija 3-1 nugalėjo šeimininkų rinktinę.

Estadio Hernando Siles stadionas iškilęs 3637 m aukštyje virš jūros lygio ir yra vienas iš aukščiausiai esančių profesionalių stadionų pasaulyje. Šis stadionas yra didelis Bolivijos rinktinės privalumas namų varžybose, kadangi priešininkai neprisitaikę prie aukštikalnių klimato greičiau nuvargsta ir suteikia šansų bolivijiečiams. 2007 m. FIFA uždraudė rengti atrankos į pasaulio čempionatą varžybas didesniame nei 2000 m aukštyje. Tuomet protestą pareiškė Bolivijos prezidentas Evo Morales dėl Andų šalių diskriminacijos. Galiausiai FIFA sušvelnino ribą iki 3000 m bei suteikė išimtį Hernando Siles stadionui.

## Šaltiniai
Meno kuopa

**Meno kuopa** – Lietuvos moksleivių literatų būrelis, 1922–1944 m. veikęs Panevėžyje.

## Istorija
Įsteigė Matas Grigonis, Gabrielė Petkevičaitė-Bitė, Leonas Kuodys ir kiti. Intensyviausiai Meno kuopa veikė 1922–1934 m., kai jai vadovavo Julijonas Lindė-Dobilas. Vėliau globojo būrelį Salomėja Nėris, Petras Juodelis, Petras Rapšys ir kiti mokytojai. Nariai buvo Panevėžio gimnazijų (dab. Panevėžio Vytauto Žemkalnio gimnazija ir Panevėžio Juozo Balčikonio gimnazija) bei Panevėžio mokytojų seminarijos aukštesniųjų klasių moksleiviai. Kai kurie jų (Jonas Graičiūnas, Kazys Inčiūra, Benediktas Rutkauskas, Rapolas Šaltenis) dalyvavo būrelio veikloje ir studijuodami Lietuvos universitete (nuo 1930 m. Vytauto Didžiojo universitetas). Meno kuopa nagrinėjo savo narių kūrybą, rengė naujų knygų, aplankytų spektaklių aptarimus, literatūros vakarus.

## Šaltiniai

## Literatūra
* Juozas Brazauskas. *Mažasis Lietuvos universitetas Panevėžyje*: Meno kuopai atminti. Panevėžys: Amalkeros leidyba, 2017.
UTC-5

**UTC-5** – viena iš pasaulio laiko juostų, einanti penkiomis valandomis vėliau už pasaulinį laiką. Driekiasi per Amerikos žemyną.

Išskiriamos šios UTC-5 laiko juostos zonos:

**Kaip standartinis laikas, visus metus**
* 
** Sauthamptono sala
* 
* 
* 
* 
* 
*  (išskyrus Galapagus)
* 

**Kaip standartinis laikas, šiaurės pusrutulio žiemą**
* 
* 
* 
* 
** Nunavutas (rytai), Ontarijas (didžioji dalis), Kvebekas (didžioji dalis)
*  (rytai)
** Konektikutas, Delaveras, Kolumbijos apygarda, Džordžija, Meinas, Merilandas, Masačiusetsas, Naujasis Hampšyras, Naujasis Džersis, Niujorkas, Šiaurės Karolina, Ohajas, Pensilvanija, Rod Ailandas, Pietų Karolina, Vermontas, Virdžinija, Vakarų Virdžinija, Florida (didžioji dalis), Indiana (didžioji dalis), Mičiganas (didžioji dalis), Kentukis (rytai), Tenesis (rytai)

**Kaip vasaros laikas, šiaurės pusrutulyje**
* 
** Manitoba, Nunavutas (centras), Ontarijas (vakarai)

* 
** Alabama, Arkanzasas, Ilinojus, Ajova, Luiziana, Minesota, Misisipė, Misuris, Viskonsinas, didžioji dalis Kanzaso, Nebraskos, Šiaurės Dakotos, Oklahomos, Pietų Dakotos, Tenesio, Teksaso, vakarinės dalys Floridos, Indianos, Kentukio, Mičigano
*  (centras ir rytai)
Antanas Merčaitis

**Antanas Juozas Merčaitis** (1936 m. vasario 5 d. Giedručiuose, Šakių valsčius – 2013 m. rugsėjo 22 d. Vilniuje) – Lietuvos ekonomistas, statistikas.

## Biografija
1954–1959 m. studijavo VU Ekonomikos fakultete. 1957–1958 m. VU Ekonomikos fakulteto darbuotojas, 1959–1973 m. dėstytojas. 1967 m. apgynė disertaciją „Lietuvos TSR gyventojų reprodukcija“, ekonomikos mokslų kandidatas (1993 m. laipsnis nostrifikuotas į socialinių mokslų ekonomikos krypties daktaro laipsnį). 1967–1969 m. VU Ekonomikos fakulteto prodekanas, 1970–1973 m. Statistikos katedros vedėjas; nuo 1970 m. docentas.

1973–1984 m. Valstybinės plano komisijos Liaudies ūkio planavimo ir ekonomikos instituto direktoriaus pavaduotojas mokslo reikalams. 1985–1990 m. LTSR Valstybinio plano komiteto pirmininko pavaduotojas. 1990–1994 m. LR ekonomikos ministrų pirmasis pavaduotojas. 1991–2002 m. Privatizavimo komisijos narys. 1994–1996 m. LR ekonomikos ministerijos sekretorius. 1997–2000 m. LR ūkio ministerijos sekretorius, 2000–2003 m. sekretoriaus patarėjas.

## Mokslinė veikla
Mokslinių darbų pagrindinė kryptys – statistikos metodų taikymas ekonomikoje, demografinių problemų (Lietuvos gyventojų skaičiaus ir sudėties, natūralaus gyventojų judėjimo, migracijos) tyrimai. Paskelbė straipsnių demografijos klausimais.

## Bibliografija
* Gyventojų statistika. – Vilnius, 1960. – 36 p.: lent.
* Dinamikos eilutės: paskaita studentams neakivaizdininkams. – Vilnius, 1963. – 32 p.: iliustr.
* Bendroji statistikos teorija: mokymo priemonė studentams neakivaizdininkams. – Vilnius, 1966. – 62 p.: lent.
* Statistikos bendrosios teorijos uždavinynas: mokymo priemonė studentams ekonomistams. – Vilnius: VU leidybinis skyrius, 1973. – 90 p.: lent.
* Bendrosios statistikos teorijos užduotys / Antanas Merčaitis, Liuda Kunigėlytė, Jonas Markelevičius. – Vilnius: VU, 1980. – 76 p.
* TSKP XXVI suvažiavimo nutarimai ir demografinės politikos kryptys: medžiaga lektoriui. – Vilnius: Žinija, 1983. – 19 p.

## Įvertinimas
* 1986 m. LTSR nusipelnęs ekonomistas 

## Šaltiniai
UTC-6

**UTC-6** – viena iš pasaulio laiko juostų, einanti šešiomis valandomis vėliau už pasaulinį laiką. Driekiasi per Amerikos žemyną.

Išskiriamos šios UTC-6 laiko juostos zonos:

**Kaip standartinis laikas, visus metus**
* 
* 
* 
* 
* 
* 
* 
** Velykų sala
* 
** Galapagai
* 
** Saskačevanas (didžioji dalis)

**Kaip standartinis laikas, šiaurės pusrutulio žiemą**
* 
** Manitoba, Nunavutas (centras), Ontarijas (vakarai)

* 
** Alabama, Arkanzasas, Ilinojus, Ajova, Luiziana, Minesota, Misisipė, Misuris, Viskonsinas, didžioji dalis Kanzaso, Nebraskos, Šiaurės Dakotos, Oklahomos, Pietų Dakotos, Tenesio, Teksaso, vakarinės dalys Floridos, Indianos, Kentukio, Mičigano
*  (centras ir rytai)

**Kaip vasaros laikas, šiaurės pusrutulyje**
* 
** Alberta, Britų Kolumbija (pietryčiai), Šiaurės vakarų teritorijos (didžioji dalis), Nunavutas (vakarai), Saskačevanas (tik Loidminsteris)
* 
** Koloradas, Montana, Naujoji Meksika, Juta, Vajomingas, Aidahas (didžioji dalis), vakarinės dalys Kanzaso, Nebraskos, Oklahomos, Pietų Dakotos, Teksaso; Šiaurės Dakotos pietvakariai, Oregonas (maža dalis), Nevada (maža dalis)
*  (vakarai)
* Žemutinė Pietų Kalifornija, Čihuahua, Najaritas, Sinaloa
UTC-8

**UTC-8** - viena iš pasaulio laiko juostų, einanti aštuoniomis valandomis vėliau už pasaulinį laiką. Driekiasi per Šiaurės Amerikos žemyno vakarus.

Išskiriamos šios UTC-8 laiko juostos zonos:

**Kaip standartinis laikas, visus metus**

*  
** Šiaurės vakarų teritorijos (Tungšteinas)
* 
** Klipertono sala
* 

**Kaip standartinis laikas, šiaurės pusrutulio žiemą**
* 
** Britų Kolumbija (didžioji dalis), Jukonas
* 
** Kalifornija, Vašingtonas, Nevada (didžioji dalis), Oregonas (didžioji dalis), Aidahas (šiaurė)
* 
** Žemutinė Kalifornija

**Kaip vasaros laikas, šiaurės pusrutulyje**
* 
** Aliaska (didžioji dalis)
UTC-4

**UTC-4** – viena iš pasaulio laiko juostų, einanti keturiomis valandomis vėliau už pasaulinį laiką. Driekiasi per Amerikos rytus.

Išskiriamos šios UTC-4 laiko juostos zonos:

**Kaip standartinis laikas, visus metus**
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  (vakarai)
** Akrė, Amazonė, Rondonija, Roraima
* 
** Kvebekas (į rytus nuo 63° v.ilg.)

**Kaip standartinis laikas, šiaurės pusrutulio žiemą**
* 
** Nova Skotija, Naujasis Braunsvikas, Princo Edvardo sala, Labradoras (išskyrus rytinį pakraštį)
*  (JK)
*  (šiaurės vakarai)

**Kaip standartinis laikas, pietų pusrutulio žiemą**
* 
** San Luisas
*  (pietvakariai)
** Mato Grosas, Pietų Mato Grosas
* 
* 
* 

**Kaip vasaros laikas, šiaurės pusrutulyje**
* 
* 
* 
* 
** Nunavutas (rytai), Ontarijas (didžioji dalis), Kvebekas (didžioji dalis)
*  (rytai)
** Konektikutas, Delaveras, Kolumbijos apygarda, Džordžija, Meinas, Merilandas, Masačiusetsas, Naujasis Hampšyras, Naujasis Džersis, Niujorkas, Šiaurės Karolina, Ohajas, Pensilvanija, Rod Ailandas, Pietų Karolina, Vermontas, Virdžinija, Vakarų Virdžinija, Florida (didžioji dalis), Indiana (didžioji dalis), Mičiganas (didžioji dalis), Kentukis (rytai), Tenesis (rytai)
UTC-10

**UTC-10** – viena iš pasaulio laiko juostų, einanti dešimt valandų vėliau už pasaulinį laiką. Driekiasi per Ramiojo vandenyno salas.

Išskiriamos šios UTC-10 laiko juostos zonos:

**Kaip standartinis laikas, visus metus**

* 
** Visuomenės salos, Tuamotu, Tubuajaus salos
* 
* 
** Havajai, Džonstono atolas

**Kaip standartinis laikas, šiaurės pusrutulio žiemą**
* 
** Aliaska (Aleutų salos)
UTC-12

**UTC-12** – viena iš pasaulio laiko juostų, einanti dvylika valandų vėliau už pasaulinį laiką. Driekiasi per Ramiojo vandenyno salas.

Čia nėra jokių gyvenamų teritorijų tik negyvenamos salos (Beikerio sala, Haulando sala). Šį laiką naudoja laivai. UTC-12 laiko juostą nauja para pasiekia vėliausiai.
Katilius

* Audronis Katilius – architektas, paveldosaugininkas;
* Jonas Katilius – kunigas, visuomenininkas;
* Juozas Katilius – kunigas;
* Kazys Katilius – gydytojas chirurgas;
* Petras Katilius – matematikas;
* Povilas Katilius – inžinierius, politikas;
* Raimundas Katilius – smuikininkas;
* Ramūnas Katilius – fizikas;
* Sigitas Juozas Katilius – architektas;
* Viktoras Katilius – rašytojas, vertėjas;
* Vincas Katilius – politikas;
* Vitas Katilius – rašytojas, žurnalistas, redaktorius;
* Zigmas Katilius – bokso pedagogas.
Algimantas Merkevičius (1969)

**Algimantas Merkevičius** (g. 1969 m. sausio 3 d. Pavejuonis, Kauno raj.) – Lietuvos dziudo sportininkas.

## Biografija
1999–2003 m. studijavo Lietuvos kūno kultūros akademijoje. 2000–2003 m. Kauno sporto mokyklos „Gaja“ dziudo treneris. Nuo 2006 m. gyvena Airijoje.

## Sportiniai pasiekimai
* 1990-1994 m., 1996 m., 1998-1999 m., 2003 m. Lietuvos dziudo čempionas.
* 1998 m. ir 2002 m. Lietuvos tautinė olimpiada – nugalėtojas.
* 1985 m. TSRS jaunių žaidynės – antra vieta. 
* 1985 m. TSRS jaunių pirmenybės – antra vieta.
* 1986 m. TSRS jaunių pirmenybės – trečia vieta. 
* 1987 m. TSRS jaunimo (iki 23 m.) čempionatas – trečia vieta.
* 1993 m. Europos dziudo čempionatas penkta vieta.
* 1997 m. Europos dziudo čempionatas – .
* 1999 m. Europos dziudo čempionatas – . 
* 1997 m. pasaulio dziudo čempionatas – penkta vieta.
* 1996 m. vasaros olimpinės žaidynės – devinta vieta.
* 1993-2004 m. daugelio tarptautinių turnyrų, iš jų pasaulio taurės varžybų, daugkartinis nugalėtojas ir prizininkas.

## Šaltiniai
Bonampakas

**Bonampakas** – senovinio majų miesto liekanos pietų Meksikoje, Čiapaso valstijoje, netoli Gvatemalos sienos. Bonampaką 1946 m. atrado amerikiečiai Herman Charles Frey ir John Bourne padedami vietinių majų lakandonų.

Pavadinimas Bonampakas majų kalba reiškia „dažytą sieną“. Klasikiniu majų civilizacijos laikotarpiu (250–900 m.) miestas greičiausiai buvo ne pačios svarbiausios reikšmės. Miestas žymus savo išlikusiomis sieninėmis freskomis, vienintelėmis žinomomis majų kultūroje. Freskos išpaišytos pirmojoje šventykloje (vieninteliame miesto pastate su daugiau nei viena patalpa). Freskos yra trijuose kambariuose, bendras jų plotas 144 m². Jose vaizduojamos karo scenos, valdovas, teismas, šokis, aukojimo ritualas. Freskos padeda suprasti socialinę majų sąrangą. Pirmoji šventykla pastatyta 790 m.

Dėl savo atokumo Bonampakas nėra taip gausiai lankomas, kaip kitos majų radimvietės Meksikoje. Be to, freskos nuo atradimo laikotarpio išbluko.
Alfrēds Rubiks

**Alfredas Rubikas** (; g. 1935 m. rugsėjo 24 d. Daugpilyje, Latvija) – Latvijos komjaunimo, partinis bei politinis veikėjas, perversmininkas.

## Biografija
Tėvas kovojo prieš Raudonąją armiją, patėvis kariavo Latvių legione. 1954 m. Rygos elektromašinų gamyklos pamainos meistras. 1954–1957 m. tarnavo sovietinėje armijoje. 1957–1960 m. Rygos elektromašinų gamyklos inžinierius technologas, technologų biuro vadovas. 1957–1963 m. studijavo Rygos politechnikos instituto Energetikos fakultete.

1962–1968 m. LLKJS Rygos miesto centro komiteto sekretorius. 1969–1976 m. Latvijos komunistų partijos CK pirmininko pavaduotojas. 1976–1982 m. LKP Rygos miesto Leningrado rajono Vykdomojo komiteto I sekretorius. 1978–1980 m. mokėsi Leningrado aukštojoje partinėje mokykloje. 1981–1991 m. LKP CK narys. 1982–1984 m. Latvijos SSR vietinės pramonės ministras. 1984–1990 m. Rygos miesto Liaudies deputatų tarybos pirmininkas. 1990–1991 m. LKP CK I sekretorius, SSKP CK Politbiuro narys.

1991 m. rugpjūčio mėn. – GKČP pučo Maskvoje metu – Latvijos ypatingosios padėties komiteto pirmininkas. Suimtas, apkaltintas valstybės perversmo organizavimu. 1992 m. pašalintas iš Latvijos Aukščiausiosios Tarybos sudėties. 1993–1995 m. išrinktas Latvijos Penktojo seimo nariu, mandatas anuliuotas. 1995 m. už valstybės perversmo organizavimą nuteistas 8-iems metams laisvės atėmimo. 1996 m. atliekant bausmę, iškeltas kandidatu į Latvijos prezidentus, surinko 5 % balsų.

1997 m. kalėjęs 6 metus, išlaisvintas anksčiau laiko. Nuo 1999 m. Latvijos socialistų partijos pirmininkas. 2003–2006 m. mėnraščių „Latvijas Sociālists“ ir „Социалист Латвии“ redaktorius. Nuo 2005 m. politinių partijų susivienijimo „Santarvės centras“ pirmininko pavaduotojas. Nuo 2009 m. Europos parlamento narys.

Išleido knygas rusų kalba „Голосовали цветами“ (Ryga, 1997) bei „Требую признать невиновным“ (Maskva, 2001).

## Nuorodos
* Europos parlamento narys (anglų k.)
Senotas

**Senotas** () – karstinių ežerėlių tipas paplitęs Mezoamerikoje, o ypač Jukatano pusiasalyje, pietryčių Meksikoje. Susidarė lietaus vandeniui išplovus paviršinį klinčių sluoksnį ir susijungus su požeminiais urvais. Pavadinimas kilo iš majų kalbos žodžio *Ts’ono’ot*, reiškiančio „kažkas gilaus“. Senovės majai senotus naudojo kaip ritualines vietas. Jų vanduo būdavo laikomas šventu, čia buvo aukojamos žmonių aukos (ypač vaikų ir jaunų vyrų). Manyta, kad tai vartai į požeminę mirusiųjų karalystę.

Bene žymiausias majų senotas yra Šventasis senotas Čičen Icoje. Dabar dalis šių senotų yra populiarūs tarp povandeninio nardymo mėgėjų.

## Taip pat skaitykite
* Čultunas
* Šibalba
Bronius Talačka

**Bronius Talačka** (1935 m. lapkričio 25 d. Jaunionyse – 2009 m. balandžio 18 d. Birštone) – lietuvių aktorius, scenaristas, režisierius.

## Biografija
1960 metais baigė Lietuvos TSR Valstybinę Konservatoriją, V dramos aktorių laida. Kurso vadovai Irena Vaišytė ir Jonas Kavaliauskas.

## Režisierius
* 1980 – Apvalus stalas stačiais kampais, LTV
* 1981 – Raudonmedžio rojus (5 serijos), LTV
* 1984 – Devyni nuopuolio ratai, LTV
* 1986 – Žalčio karūna, LTV
* 1988 – Strazdanota vasara, LTV
* 1988 – Žarckai (2 dalys), LTV
* 1998 – ANBO, LTV

## Scenarijaus autorius
* 1981 – Raudonmedžio rojus

## Vaidmenys
* 1964–1972 – žentas Saulius – Petraičių šeimoje, rež. Galina Dauguvietytė, LTV
* 1972 – Jurgis – Tadas Blinda, (4 serijos), rež. Balys Bratkauskas, LTV
* 1978 – Veidas taikinyje, rež. Almantas Grikevičius, Lietuvos kino studija
* 1978 – Nebūsiu gangsteris, brangioji, rež. Algimantas Puipa, LKS
* 1979 – Kaimynai, rež. Vidmantas Bačiulis, LTV
* 1979 – Velnio sėkla, rež. Algimantas Puipa, LKS
* 1982 – Turtuolis, vargšas…, rež. Arūnas Žebriūnas, LKS.

## Šaltiniai

## Nuorodos
* In memoriam B. Talačkai
Aleksandras Merkelis

**Aleksandras Merkelis** (1907 m. sausio 24 d. Mikaičiai, Gruzdžių valsčius – 1994 m. sausio 11 d. Flušingas, Niujorkas, Kvinso raj., palaidotas Kaune) – Lietuvos literatūros tyrinėtojas, rašytojas, žurnalistas, visuomenininkas.

## Biografija
Mokėsi Žagarės Saulės progimnazijoje, 1925 m. baigė Šiaulių gimnaziją, 1932 m. Vytauto Didžiojo universitete baigė lietuvių ir rusų filologijos studijas. 1927 m. su kitais įsteigė studentų korporaciją „Samogitia“.

1927–1928 m. dirbo mokytoju Kauno „Aušros“ berniukų gimnazijoje, 1929–1931 m. Šiaulių mokytojų seminarijoje. Nuo 1931 m. vertėsi žurnalistika, 1936–1940 m. žurnalo „Jaunalietuvių vadovas“ redaktorius, 1937 m. – Eltos Vidaus informacijos skyriaus redaktorius. 1938–1939 m. prezidento A. Smetonos sekretorius. 1939 m. balandžio 13-lapkričio 2 d. dienraščio „Lietuvos aidas“ redaktorius, pradėjęs leisti laikraščio „Lietuvos aidas“ vakarinę laidą. 1941–1942 m. dirbo Studijų biure ir parengė dokumentinį veikalą apie Raudonąjį terorą Lietuvoje 1940 m. birželio 15 d. – 1941 m. birželio 27 d. 1944 m. veikalas nusiųstas į Švediją, vėliau – į JAV Kersteno komitetą. 1943–1944 m. dienraščio „Ateitis“ kultūros skyriaus redaktorius. Spaudoje reiškėsi nuo 1924 m. ir bendradarbiavo per 50 laikraščių ir žurnalų, daugiausia rašė kultūros klausimais.

1944 m. pasitraukė į Vokietiją, redagavo lietuvių pabėgėlių stovyklų leidinius. 1946 m. Hanau lietuvių stovykloje pradėjo leisti „Radijo žinias“, virtusias „Informaciniu biuleteniu“, rotatoriumi spausdintą 20 p. savaitraštį „Lietuvių žinios“. 1945 m. Fuldos lietuvių stovykloje suorganizavo spaustuvėje spausdinamą savaitraštį „Mūsų viltis“, 1946 m. Visbadeno stovykloje redagavo savaitraštį „Lietuvių tremtinių žinios“. 1947 m., 1948 m. ir 1949 m. redagavo „Mūsų kalendorių“ ir 1948 m. leidinį apie Vydūną. A. Merkelio pastangomis 1946 m. gegužės 11-12 d. Hanau buvo sušauktas pirmasis tremties lietuvių žurnalistų suvažiavimas, kuris jį išrinko valdybos viršininku; nuo 1947 m. Šveinfurte antrojo žurnalistų suvažiavimo iki 1953 m. Lietuvių žurnalistų sąjungos valdybos pirmininkas. 1949 m. persikėlė į JAV, kurį laiką dirbo laikraščio „Vienybė“ redakcijoje.

Nuo 1924 m. bendradarbiavo spaudoje, paskelbė daugiau kaip 3000 straipsnių, daugiausia rašė kultūros klausimais. Parašė apybraižą apie S. Daukantą ir M. Valančių, pjesių, radijo vaidinimų. Redagavo jubiliejinę knygą „Vydūnas“ (1948 m.), parašė monografiją apie Vydūną (neišleista).

## Bibliografija
* *[[Liudas Gira|L. Giros]] bibliografija*, 1929 m.
* *[[Jonas Jablonskis]]*, 1930 m.
* *M. Valančiaus paaugusių žmonių knygelė*, 1930 m.
* *Vaižgantika*, 1931 m.
* *Du garsingieji žemaičiai*, 1931 m.
* *Jaunoji Lietuva*, 1932 m.
* *[[Juozas Tumas-Vaižgantas]]*, monografija, 1934 m., 2 leid. J. Karvelis, 1955 m., 3 leid. Vaga, 1989 m.
* *Antanas Smetona – Nepriklausomos Lietuvos kūrėjas ir vadas*, monografija, 1938 m.
* *[[Vydūnas]]*, 1948 m.
* *Antanas Smetona*, monografija, Amerikos lietuvių tautinės sąjungos leidinys, 1964 m.
* *Didysis varpininkas Vincas Kudirka*, monografija, Akademinio Skautų sąjūdžio Vydūno Jaunimo fondas, 1989 m.

## Šaltiniai
Mergežerio gyvenvietė

**Mergežerio stovyklavietės ir gyvenvietės** – archeologinės stovyklavietės ir gyvenvietės Varėnos rajono savivaldybės teritorijoje, prie Derežnos upelio ir Mergežerio kaimo (Varėnos seniūnija), 0,9 km į pietvakarius nuo Mergežerio kaimo kapinių ir 0,2 km į šiaurės rytus nuo kelio Mergežeris – Lavysas tilto per Derežną, į pietryčius nuo šio kelio, Derežnos dešiniajame krante. Kultūros paminklo kodas A146.

## Tyrimai
Pirmas žinių apie Mergežerio stovyklavietes ir gyvenvietes pateikė Vandalinas Šukevičius XX a. pradžioje. Rasta dvidešimt akmens ir bronzos amžiaus gyvenviečių ir stovyklaviečių. Išsamiau ištirta Mergežerio 13 gyvenvietė, esanti 1,5 km į vakarus nuo kaimo. Ją 1955 m. rado Konstantinas Jablonskis. 1965 ir 1985 m. tyrė Lietuvos istorijos institutas (vadovė Rimutė Rimantienė). Ištirtas 80 m² plotas. Rastas iki 20 cm storio kultūrinis sluoksnis, jame – titnaginių, gintarinių, lipdytos keramikos dirbinių, židinių, stulpaviečių liekanų. Radinius saugo Lietuvos nacionalinis muziejus.

## Šaltiniai
Lietuvos dizaino sąjunga

**Lietuvos dizainerių sąjunga** (**LDiS**) – Lietuvos visuomeninė meno kūrėjų organizacija, vienijanti dizainerius, pedagogus, mokslininkus.

## Istorija
Lietuvos dizainerių sąjunga įkurta 1987 m. spalio 16 d., iškilus būtinybei konsoliduoti Lietuvos pramonės įmonėse dirbančius dizainerius, rūpintis dizaino idėjų ir informacijos sklaida visuomenėje, didinti dizaino vaidmenį, formuojant harmoningą, estetiškai turtingą žmogaus aplinką. Nuo pat Sąjungos susikūrimo į ją buvo priimami patyrę dizaineriai – profesionalai, turintys aukštąjį dizaino išsilavinimą, daugiausiai baigę studijas Vilniaus dailės akademijos Dizaino katedroje. Nuo 1990 m. Baltijos šalių dizainerių asociacijos, nuo 2007 m. Tarptautinės industrinio dizaino asociacijų tarybos (*Internetional Council of Societies of Industrial Design*, ICSID), Tarptautinio dizaino aljanso (*International Design Alliance*, IDA) narė, nuo 2001 m. Lietuvos meno kūrėjų asociacijos narė, 2004 m. suteiktas Meno Kūrėjų organizacijos statusas.

2018 m. rugpjūčio 6 d. Vilniaus apygardos teismas priėmė nutartį dėl bankroto bylos iškėlimo, o 2019-06-27 – nutartį dėl juridinio asmens pripažinimo bankrutavusiu. 

2020 m. kovo 12 d. Juridinių asmenų registre buvo įregistruota asociacija Lietuvos dizaino sąjunga, kuri faktiškai akumuliavo ir pratęsė Lietuvos dizainerių sąjungos tradicijas, įdirbį ir idėjinį turinį. Lietuvos dizaino sąjungą įsteigė būtinas pagal Lietuvos meno kūrėjo ir meno kūrėjų organizacijų statuso įstatymą Meno kūrėjų skaičius. 

## Veikla
Lietuvos dizainerių sąjungos aukščiausias organas – suvažiavimas, turintis visas visuotinio narių susirinkimo teises, kolegialus valdymo organas – LDiS valdyba, vienasmenis valdymo organas – LDiS pirmininkas.

Lietuvos dizainerių sąjunga skatina ir propaguoja sąjungos narių kūrybą, gina jų autorines teises, rengia konkursus, parodas, konferencijas, dalyvauja kūrybiniuose projektuose. 2007 m. vienijo 139 narius.

Pirmininkas Tautvydas Kaltenis – nuo 2001 m.

## Šaltiniai

## Nuorodos
* Lietuvos dizainerių sąjunga
Lietuvos ekologų draugija

**Lietuvos ekologų draugija** – Lietuvos visuomeninė organizacija, veikianti nuo 1995 m. Vilniuje, Akademijos g. 2 (Vilniaus universiteto Ekologijos institutas).

## Veikla
Lietuvos ekologų draugija vienija aplinkosaugininkus ir mokslininkus ekologus, skatina mokslinę kūrybinę iniciatyvą, populiarina naujausius ekologijos mokslo ir praktikos laimėjimus. Draugija organizuoja konferencijas, simpoziumus, diskusijas, atlieka tyrimus pagal įvairias programas. Bendradarbiauja su kitomis ekologinio profilio organizacijomis. Turi apie 70 narių. Draugija yra Europos ekologų federacijos narė.

## Pirmininkai
* Juozas Virbickas – 1995–2006 m.;
* Janina Baršienė – nuo 2006 m.

## Šaltiniai
Antanas Rudis

**Antanas Juozas Rudis** (1911 m. sausio 14 d. Čikagoje, Ilinojaus valst., JAV – 2012 m. gruodžio 10 d.) – Amerikos lietuvių visuomenės veikėjas ir filantropas.

## Biografija
Trečios kartos Amerikos lietuvis Antanas Juozas augo Čikagoje. Ilinojaus technikos institute baigęs inžinerijos mokslus ir, įgijęs patirties, įsteigė savo plieno gaminių įmonę *Rockwell Engineering Co*.

Nepaisant didelio užimtumo versle, aktyviai dalyvavo Amerikos lietuvių visuomeniniame gyvenime: nuo 1943 metų – ALT'o centro valdybos narys, o 1965–1967 m. pirmininkas. Nuo 1955-ųjų – Lietuvių prekybos rūmų pirmininkas, JAV Lietuvių Bendruomenės tarybos narys, BALF'o direktorius, taip pat Romos katalikų federacijos pirmininkas.

1936 metais susituokė su Marija Juozaityte. M. ir A. Rudžiai materialiai rėmė Lietuvių senelių prieglaudą, Šv. Kryžiaus ligoninę, Jaunimo, Draugo ir Marijonų namus, finansavo lietuviškų vadovėlių leidimą. Šeimos lėšomis išleistos „Baltijos valstybių užgrobimo byla“, „Pirmas Lietuvos Statutas“ ir kitos knygos. Rudžiai įsteigė vardines stipendijas studijuojantiesiems Lietuvos Statutą ir LDK istoriją. Svari jų pagalba organizuojant siuntas po Antrojo pasaulinio karo lietuviams pabėgeliams Vokietijoje, tremtiniams Sibire ir vargstantiems Lietuvoje. Abu finansiškai padėjo Lietuvos bažnyčioms, jų dėka iškilo Palaimintojo Jurgio Matulaičio bažnyčia lietuviškame Vidugirių kaime Lenkijoje. Rudžiai dalyvavo ir kitų, nelietuviškų JAV organizacijų veikloje.

1954 m. A. Rudis iš arkivyskupo Skvirecko gavo pavedimą saugoti Popiežiaus Pijaus XII bulę apie šv. Kazimiero paskelbimą Lietuvos jaunimo globėju. Bulę Rudžiai atvežė į Vilnių ir 2001 m. Arkikatedroje perdavė kardinolui A. J. Bačkiui.

Nuo 1953 m. Antanas Rudis buvo JAV kongreso Ch. J. Kersteno komiteto, tyrusio SSRS agresiją Baltijos šalysee, patarėjas; JAV delegacijos JTO dėl Lietuvos okupacijos panaikinimo narys. Mirė 2012 m. gruodžio 10 d. 

## Įvertinimas
* Vytauto Didžiojo ordino Komandoro kryžius
* Vatikano „Švento Grigaliaus“ ordinas
* Čikagos Loyolos universiteto garbės daktaras

## Šaltiniai
Lietuvos ekonomistų asociacija

**Lietuvos ekonomistų asociacija** – Lietuvos visuomeninė organizacija, vienijanti ekonominį išsilavinimą turinčius asmenis arba ekonomistus praktikus, studentus ar jų formalizuotas grupes Lietuvoje ir užsienyje.

## Istorija
Įkurta 1990 m. kaip Ekonominių studijų draugijos, veikusios 1929–1940 m. ir Ekonomistų draugijos, veikusios 1934–1940 m. veiklos tesėja, perregistruota 1996 m. Nuo 1992 m. Tarptautinės ekonomistų asociacijos (*International Economic Association*), įkurtos 1950 m. narė.

## Veikla
Veiklos pagrindinis tikslas – plėtoti ekonominę teoriją formuojant nacionalinę ekonomikos politiką, telkiant ekonomistų kūrybines galias, ginti jų profesinius interesus. Veiklos sritys: mokslinio tyrimo darbai, ūkio praktikos analizė, ekonominė informatika, konsultacinė, ekspertinė veikla, vadyba, profesinis švietimas, mokymas, ekonominė etika, kvalifikacijos kėlimas, ryšiai su užsieniu, kultūrinė, mokslinė, švietėjiška pagalba ir kita. 2006 m. buvo apie 500 narių, atstovaujančių beveik visiems Lietuvos Respublikos regionams ir įvairioms šalies ūkio šakoms.

## Struktūra
Lietuvos ekonomistų asociacija turi padalinius Vilniuje, Kaune, Panevėžyje, Klaipėdoje, Druskininkuose. Veikia Pramonės, ekonomikos mokslo tyrimų, Ryšių su užsieniu, ekonominės analizės, Mokslo ir universitetinės, Besimokančio jaunimo ir kitos komisijos.

Asociacijai vadovauja valdyba, kurios narių skaičių nustato ir renka suvažiavimas, valdybai vadovauja prezidentas.

## Prezidentai
* 1990–1995 m. Julius Novickis
* 1995–2003 m. Augustinas Kęstutis Bitlierius
* 2004–2008 m. Liudvikas Saulius Razma
* 2009–2012 m. Povilas Gylys
* 2013 m. Algirdas Miškinis
* Dabar Viktorija Cohen

## Šaltiniai
Fasadas

**Fasadas** () – išorinė pastato sienos dalis, estetiniu ir architektūriniu požiūriu dažniausiai svarbiausias pastato elementas. Fasadai skirstomi pagal paskirtį (pagrindinis, šoninis, galinis), pagal orientaciją (šiaurės, rytų, pietų, vakarų), pagal situaciją (gatvės, kiemo). Kartais fasadu vadinamas tik pagrindinis fasadas, išsiskiriantis gausesne puošyba.

Perkeltine prasme fasadu vadinama ko nors išorė, išorinis vaizdas.

## Šaltiniai
Lietuvos elektros energetikos asociacija

**Lietuvos elektros energetikos asociacija** (LEEA) – Lietuvos asociacija, savarankiška, šakinė, nepriklausoma, tam tarpe nuo valstybės ir valdžios struktūrų, pelno nesiekianti ir Vyriausybės nefinansuojama organizacija, vienijanti šalies elektros ir šilumos energijos gamybos, perdavimo, paskirstymo, tiekimo įmones, energetikos statybines organizacijas ir kitas asocijuotas energetikos struktūras. Būstinė Vilniuje, Žvejų g. 14.

## Istorija
Įkurta 1998 m. birželio 5 d. kaip savanoriška elektros ir šilumos energijos gamybos, perdavimo, paskirstymo, tiekimo įmonių ir energetikos statybos organizacijų bei kitų asocijuotų energetikos struktūrų, atskirų subjektų, veikiančių energijos gamybos, tiekimo bei energetikos projektavimo sferoje, interesus atstovaujanti ir ginanti organizacija. 2003 m. įstojo į Europos elektros pramonės sąjungą EURELECTRIC. Lietuvos elektros energetikos asociacija yra viena iš 2001 m. liepos 5 d įkurto Pasaulio energetikos tarybos Lietuvos komiteto, kuris atstovauja Lietuvą Pasaulio energetikos taryboje, steigėjų. 2007 m. turėjo 43 narius.

## Asociacijos nariai
# UAB „Agrokonsultos grupė“
# UAB „Alpiq Energija Lietuva“
# ALSTOM grid SAS filialas Lietuvoje
# UAB „ALSTOM Power“
# UAB „Anykščių energetinė statyba“
# UAB „ArmetLina“
# UAB „Axis Power“
# UAB „Elektra“
# UAB „Elektrifikacijos darbai“
# UAB „Elektrifikacijos paslaugos“
# UAB „Elektromontuotojas“
# UAB „Elektros tinklas“
# UAB „Elga“
# UAB „Elinsta“
# UAB „Elmaga“
# UAB „Elmonta“
# UAB „Elmosta“
# UAB „Elmova“
# AB „Empower“
# UAB „Energetikos objektų statyba“
# UAB „Energetikos tinklų institutas“
# UAB „Fisanta“
# UAB „Gerhard Petri Vilnius“
# UAB „Indastrus“
# AB „Kauno energija“
# Kauno technikos kolegija
# Kauno technologijos universitetas
# UAB Kauno termofikacijos elektrinė
# AB „Klaipėdos energetika“
# UAB G. Kleiza ir Ko
# Lietuvos energetikos institutas
# Lietuvos vėjo elektrinių asociacija
# UAB „Liumenas“
# UAB „Neiluva“
# UAB „Projektų partneriai“
# VšĮ Respublikinis energetikų mokymo centras
# UAB „SigmaTelas“
# Vilniaus technologijų ir verslo profesinio mokymo centras
# AB „Virgula“
# UAB „Vytrita“
# A. Žilinskio ir ko UAB

## Veikla
Lietuvos elektros energetikos asociacija dalyvauja rengiant elektros sektoriaus plėtros ir valdymo įstatymus ir poįstatyminius aktus, nagrinėja savo narių veiklos problemas, rengia ir įgyvendina sektoriaus tikslines programas, bendradarbiauja su tarptautinėmis organizacijomis ir užsienio partneriais, rengia parodas, seminarus, konferencijas. Nuo 2005 m. labiausiai pasižymėjusiems energetikams įteikiamas Asociacijos Lietuvos energetikų garbės ženklas.

## Prezidentai
* Rimvydas Rukšėnas – 1998-2007 m.
*Gintaras Adžgauskas - 2007-2008 m.
* Vladas Paškevičius – nuo 2008 m. rugsėjo 11 d

## Šaltiniai
Lietuvos chemikų draugija

**Lietuvos chemikų draugija** – Lietuvos visuomeninė organizacija, vienijanti chemikus mokslininkus, inžinierius, dėstytojus, mokytojus, veikianti Vilniuje, Linkmenų g. 28.

## Istorija
1959–1988 m. veikė kaip TSRS sąjunginės Dmitrijaus Mendelejevo chemikų draugijos skyrius. Iš naujo įkurta 1988 m. Pagrindiniai tikslai – rengti chemikų konferencijas, seminarus gamtosaugos ir medžiagų inžinerijos, chemijos medžiagų tvarkymo ir kitais su Europos Sąjungos normatyvų ir standartų įgyvendinimu susijusiais klausimais, teikti metodinę pagalbą viduriniosios ir aukštosioms mokykloms, skleisti mokslo žinias visuomenėje. Nuo 1996 m. leidžia žurnalą „Chemijos panorama“.

## Pirmininkai
* Juozas Matulis – 1959–1960 m.;
* Kazys Daukšas – 1960–1982 m.;
* Antanas Kaminskas – 1982–2012 m.
* Rimantas Vaitkus – nuo 2012 m.

## Šaltiniai
Lommel United

**Lommel SK**, o ankstesniais metais žinomas **Lommel United** pavadinimu – Belgijos futbolo klubas iš Overpelto ir Lomelio.

## Istorija

2003 m. prie klubo prisijungė bankrutavusi KFC Lommel komanda. Nuo 2010 m. buvo žinomas **Lommel United** pavadinimu.

2021–2022 m. pateko į Pirmą divizioną, B grupę (antrą pakopą). Ekipa liko šeštoje vietoje.

## Sezonai

|}
; Lommel United

|}
; Lommel S.K.

|}

## Apranga
; Sportinės aprangos pokyčiai.
* Namuose žaidžia balta žalia apranga. 

## Emblema

Vaizdas:KVSKunited.gif|**LOMMEL UNITED**
Vaizdas:Lommel SK emblema.png|**LOMMEL SK**


## Lietuviai
*  Tomas Švedkauskas, vartininkas, (2019–2021 m.)

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
KFC VW Hamme

**KFC VW Hamme** – Belgijos futbolo klubas iš Hamės. Pirmą kartą į II divizioną pateko 1997 metais.

## Istorija

## Sezonai

|}

## Išnašos

## Nuorodos
* Oficiali klubo svetainė
Lietuvos elektros stočių akcinė bendrovė Elektra

**Lietuvos elektros stočių akcinė bendrovė „Elektra“** – Lietuvos energetikos įmonė, veikusi 1937–1940 m. Kaune.

## Istorija
Įsteigta valstybės lėšomis Lietuvos energijos komiteto iniciatyva, jo rengiamam šalies elektrifikavimo planui įgyvendinti. Akcinis kapitalas 1940 m. buvo 4 mln. Lt (numatyta padidinti iki 6 mln. Lt). Valstybės institucijoms (Susisiekimo, Krašto apsaugos ir Vidaus reikalų ministerijoms, savivaldybėms) priklausė 97, 5 % akcijų. „Elektra“ valdė Radviliškio ir Rėkyvos durpynų įmones. 1939 m. pagal L. Kaulakio projektą pradėjo statyti 2,5 MW elektros galios Rėkyvos šiluminę elektrinę. Paleista 1940 m. pabaigoje, ji buvo pirmoji Lietuvoje elektrinė, kurios statybai nenaudotas užsienio kapitalas. Iš elektrinės buvo nutiestos elektros perdavimo linijos į Kuršėnus, Šiaulius, Radviliškį, Šeduvą ir Panevėžį. 1940 m. Lietuvos elektros stočių akcinė bendrovė „Elektra“ tarybinės valdžios nacionalizuota.

## Šaltiniai
Ušmalis

**Ušmalis** (, jukatekų kalba: *Óoxmáal*) – senovinio majų miesto liekanos Meksikoje, Jukatano pusiasalio šiaurės vakaruose, Jukatano valstijoje, 68 km į pietus nuo Meridos. Miesto pavadinimas yra prieškolumbinis, kilęs iš majų kalbos žodžių *ox-mal* – „trys kartai“.

Ušmalis yra vienas iš svarbiausių majų paminklų Jukatane. Jo įkūrimo laikotarpis ir senoji istorija nėra žinoma. X a. pab. miestą užėmė tutul šivų gentys, siejamos su toltekais. XIII–XIV a. Ušmalis kariavo su Čičen Ica ir Majapanu dėl politinės įtakos Jukatane. Tikėtina, kad XIII a. pab. miestą užėmė ir užvaldė Majapano kariai, o tutul šivai perkėlė savo sostinę į Mani. Karai pasibaigė 1441 m. žlugus Majapanui.

Ušmalio pastatai skirstomi į 6 grupes. Tarp gausybės monumentaliosios architektūros paminklų išskiriami *Valdovo rūmai* – dekoruoti skulptūromis ir mozaikiniu frizu iš 20 tūkst. atskirų figūrų; *žynio rūmai* – 30 m aukščio piramidė su šventykla viršuje, taip pat *[[Balandinė]]*, *Moterų vienuolynas* – kompleksas iš 4 pastatų, juosiančių vidinį kiemą, su arka pietuose, *Vėžlių namas*, *Nykštuko namas*.

Mokslininkų paskaičiavimais Ušmalyje gyveno ~25 tūkst. žmonių. Išlikę pastatai pagal savo stilistiką datuojami tarp 700 ir 1000-ųjų metų. Charakteringos didelės kvadratinės aikštės, kurių pakraščiuose stovi Puukui būdingi klasikinės architektūros pastatai.

Ušmalis drauge su gretimu Labnos ritualiniu kompleksu ir Sailio rūmų kompleksu 1996 m. įtrauktas į UNESCO pasaulio paveldo sąrašą.

## Išnašos
Beverenas

**Beverenas** – miestas šiaurės vakarų Belgijoje, pasienyje su Nyderlandais. Išlikusios dvi viduramžių pilys, XX a. pradžios miesto įtvirtinimai. Išvystyta laivybos pramonė.

## Istorija

Nuo romėnų laikų iki pat šių dienų vietovė žinoma kaip dažnų potvynių vieta.

## Sportas
* KSK Beveren (futbolas)
* KV Red Star Waasland - SK Beveren (futbolas)
Povilas Malinauskas

**Povilas Malinauskas** (1910 m. Kešėnavoje, Subačiaus valsčius, Panevėžio apskritis – 1957 m. Kaune)  – Lietuvos spaudos darbuotojas, antinacinės ir antisovietinės rezistencijos dalyvis, politinis kalinys.

## Biografija
Baigęs pradžios mokyklą ir Kauno "Pavasario" komercinės gimnazijos šešias klases, dirbo Krikščionių darbininkų sąjungos spaudoje, vėliau Eltos agentūroje. Dalyvavo ateitininkų ir pavasarininkų veikloje.

Bolševikmečiu 1940 m. spalio mėn. drauge su Eltos redaktoriumi Jonu Jablonskiu susitarė leisti nelegalų laikraštį „Laisvoji Lietuva“ ir šiam tikslui įkūrė grupę. 1940 m. gruodžio mėn. pradžioje su draugais išspausdino 500 egz. laikraščio „Laisvoji Lietuva“ ir išplatino. 1941 m. sausio mėn. NKVD buvo suimtas.

Birželio sukilimo metu išėjęs iš Kauno kalėjimo tapo LAF nariu. 1941 m. rugsėjo mėn. pasirašė LAF’o memorandumą vokiečių vadovybei. Pradėjus veikti Lietuvių frontui (LF) P. Malinauskas, kaip LF informacinio skyriaus narys, organizavo pogrindinę spaustuvę, kurioje nuo 1943 m. drauge su Juozu Gražiu spausdino LF pogrindinį laikraštį „Į Laisvę“ ir kitus LF spaudinius. Drauge organizavo spaudinių ekspediciją ir lėšų spaudos paramai rinkimą. LF spaustuvės naciai nesurado visą vokiečių okupacijos laikotarpį.

1944 m. vasarą pasitraukė į Kretingą, kurioje su Jonu Virbicku rengėsi leisti pogrindinę spaudą reokupacijos metu. 1944 m. rugsėjo mėn. pabaigoje dalyvavo paskutiniajame LF’o vadovų pasitarime Rietave.

Sovietų reokupacijos metais Povilo Bukevičiaus pavarde gyveno Šilutės ir Pagėgių krašte, dirbo vietinių tarybinių ūkių buhalteriu ir tęsė pasipriešinimo veiklą. 

1946 m. birželį dalis kovojančios Lietuvos jau buvo susivienijusi į Bendro demokratinio pasipriešinimo sąjūdį (BDPS). Tačiau BDPS veiklą nuo pat pradžios kontroliavo MGB per į sąjūdžio steigėjus ir net vadovus įsitaisiusį savo agentą Juozą Markulį. Tam išaiškėjus, Suvalkijos partizanų vadas Antanas Baltūsis ir inžinierius Vincas Seliokas sudarė kitą pasipriešinimo jėgų vadovybę - BDPS Prezidiumą. P. Malinauskas tapo šios vadovybės ryšininku, o vėliau ir nariu.

1949 m. pavasarį Kaune įrengė dviaukštį bunkerį pogrindinei spaustuvei. Spaustuvė liko neįrengta, nes 1949 m. birželį P. Malinauskas su bendražygiais Juozu Gražiu ir Kaziu Grigalavičiumi buvo suimti. Visiems trims MGB Ypatingasis pasitarimas skyrė po 10 metų laisvės atėmimo.

Kalėjo Karagandos srities Pesčianyj lageryje. Jau sunkiai sirgdamas grįžo į Lietuvą. Mirė Kaune 1957 m. Palaidotas Petrašiūnų kapinėse.

## Šaltiniai
Baudžiamoji byla Nr. 42422/3, Lietuvos ypatingasis (KGB) archyvas.
## Literatūra
* Lietuvių frontas / Mindaugas Bloznelis. – Kaunas: „Į laisvę“ fondo Lietuvos filialas.
** D. 1: Lietuvių frontas vokiečių okupacijos metais. – 2008. – 419 p.: iliustr. – ISBN 978-9986-541-24-0
** D. 2. Lietuvių frontas sovietinės reokupacijos metais (1944-1953) – 2012. – 375 p.: iliustr.
* Eduardas Pašakinskas, Povilas Malinauskas (1910–1957), „Į laisvę“, 1994 m. Nr 119 (156).
* Aleksandras Sakas, Povilas Malinauskas - už Tėvynę, "Res familiaris".
Mudandziangas (upė)

**Mudandziangas** () – upė šiaurės rytų Kinijoje, Heilongdziango provincijoje; Sungario dešinysis intakas. Prasideda Mandžiūrijos-Korėjos kalnuose, prateka patvenktinį Dzingpohu ežerą. Įteka į Sungarį ties Ilanu.

Upė užšąla nuo lapkričio iki balandžio. Patvenkta Dzingpohu hidroelektrinės tvenkiniu. Prie upės įsikūręs Mudandziango miestas.

## Šaltiniai
Mudandziangas

**Mudandziangas** reiškia objektus Kinijoje, Heilongdziange:

* Mudandziangas – miestas;
* Mudandziangas – upė.
Bomas

**Bomas** – miestas šiaurinėje Belgijoje, 14 km į šiaurę nuo Antverpeno, prie Rupelio upės. Yra plytų gamykla.

## Sportas
* KFC Boom (futbolas)
Mudandziangas (miestas)

**Mudandziangas** () – prefektūros lygio miestas šiaurės rytų Kinijoje, Mandžiūrijoje, Heilongdziango provincijoje, prie Sungario intako Mudandziango. 2710,0 tūkst. gyventojų (2004 m.). Yra oro uostas, eina Harbino-Vladivostoko geležinkelis. Miškų pramonės centras. Mašinų (lokomotyvų, žemės ūkio mašinų, staklių), medienos apdirbimo, popieriaus-celiuliozės pramonė. Netoliese įrengta hidroelektrinė, telkšo Dzingpohu ežeras.

## Šaltiniai
Beringenas

**Beringenas** – miestas šiaurinėje Belgijoje. Išvystyta kalnakasybos pramonė, veikia kalnakasybos muziejus.

## Istorija

Vietovė apgyvendinta dar keltų laikais. Miesto teises gavo 1239 metais.

## Sportas
### Futbolas
* K. Beringen FC
* Koninklijke Heusden-Zolder
Achtung Baby

**Achtung Baby** – septintasis studijinis airių roko grupės U2 albumas, išleistas 1991 m. lapkričio 19 d.

## Apie albumą
Albumas pastebimai paveiktas elektroninės šokių muzikos, tačiau tai vienas iš pačių sėkmingiausių U2 albumų, dažnai cituojamas ir kaip vienas geriausių roko istorijoje. Visame pasaulyje parduota daugiau kaip 18 mln. „Achtung Baby“ kopijų, jis laimėjo Grammy apdovanojimą.

1998 m. žurnalo „Q“ skaitytojai balsuodami jam skyrė 15-ąją vietą geriausių visų laikų albumų sąraše. 2003 m. žurnalo „Rolling Stone“ sudarytame sąraše „500 geriausių visų laikų albumų“, užėmė 62-ąją vietą. 

## Dainos

### Albumo dainos
Visoms albumo dainoms muziką sukūrė U2, žodžius parašė Bono ir The Edge.
# „Zoo Station“ – 4:36
# „Even Better Than the Real Thing“ – 3:41
# „One“ – 4:36
# „Until the End of the World“ – 4:39
# „Who’s Gonna Ride Your Wild Horses“ – 5:16
# „So Cruel“ – 5:49
# „The Fly“ – 4:29
# „Mysterious Ways“ – 4:04
# „Tryin' to Throw Your Arms Around the World“ – 3:53
# „Ultraviolet (Light My Way)“ – 5:31
# „Acrobat“ – 4:30
# „Love Is Blindness“ – 4:23

### Singlai
# „The Fly“
# „Mysterious Ways“
# „One“
# „Even Better Than the Real Thing“
# „Who’s Gonna Ride Your Wild Horses“

## Pozicijos ir pardavimai

## Atlikėjai

### U2
* Bono – pagrindinis vokalas, pridėtinė gitara
* The Edge – gitara, sintezatorius, pritariantis vokalas
* Adam Clayton – bosinė gitara
* Larry Mullen Jr. – būgnai, mušamieji

### Kiti
* Brian Eno – klavišiniai (3, 9, 12 dainose)
* Daniel Lanois – pridėtinė gitara (1, 3, 9 dainose) ir mušamieji (4, 8 dainose)

## Išnašos
Denderleuvas

**Denderleuvas** – miestas vakarų Belgijoje, 22 km į pietvakarius nuo Briuselio. Užimantis 13,77 m². Geležinkelio stotis (ruožas Briuselis–Gentas). Stovi Šv. Amando bažnyčia.

## Sportas
* FC Verbroedering Dender EH (futbolas)

## Šaltiniai
Distas

**Distas** – miestas šiaurinėje Belgijoje, į šiaurės rytus nuo Leuveno. Geležinkelio stotis. Išvystyta paslaugų ir turizmo pramonė. Stovi bažnyčia, garsi miesto aikštė.

## Sportas
* KFC Diest (futbolas)
Mukronas

**Mukronas** – miestas pietvakarių Belgijoje, pasienyje su Prancūzija, 10 km į šiauręs vakarus nuo Lilio. Išlikusi viduramžių pilis (XV a.), miesto parkas su tvenkiniais.

## Istorija

Mukronas minimas nuo 1060 metų.

## Sportas
* Royal Excel Mouscron - futbolo klubas
* R. Excelsior Mouscron - buvęs futbolo klubas
Gelis (Belgija)

**Gelis** – miestas šiaurės Belgijoje, prie Netės upės. Geležinkelio stotis. Išvystytas paslaugų sektorius, miestas nuo seno garsėja psichikos ligonių priežiūros įstaigomis. Stovi Šv. Amando, Šv. Gereberno ir Šv. Dimfnos bažnyčios, rotušė (dauguma iš XVII a.).

## Istorija
Vietovė apgyvendinta dar geležies amžiuje, nors dabartinė gyvenvietė įsikūrė apie XIII a. vidurį. Gelis vystėsi kaip Brabanto kunigaikštystės miestelis, pavaldus Grimbergeno abatijai. Dėl legendinės istorijos apie Airijos princesę Dimfną, kuri tapo katalikų šventąja ir Gelio globėja, miestas tapo populiarus tarp piligrimų. Jo gyventojų skačius 1374 m. išaugo iki 2136.

Pagrindinis miesto ekonomikos pagrindas buvo vilnoniai ir lininiai audiniai, dėl ko čia buvo auginamos avys ir linai. XIX a. dominavo žemės ūkis. XVII a. susiformavo senamiestis.

1795 m. Belgijos teritorijai atitekus Prancūzijos imperijai, Gelis tapo jos miestu. Vėliau perėjo Belgijai. 1944 m. jo apylinkėse vyko vienas nuožmiausių mūšių, skirtų išvaduoti Belgiją nuo Trečiojo Reicho.

## Geradarystės tradicija

Nuo XIII a. Gelis tapo ne tik piligriminiu centru, bet ir psichinių ligonių prieglobsčio vieta. Šv. Dimfna buvo laikoma tokių ligonių globėja, todėl senoji miesto bažnyčia tapo savotiška ligonine, kur gyvendavo ligoniai. Dar viduramžiais ėmė vystytis praktika, kad prie ligonų priežiūros prisidėdavo vietos gyventojai. Jie ne tik ateidavo slaugyti į bažnyčią, bet prireikus priimdavo ligonius į savo namus. 

Viduramžiais ši gyventojų įsitraukimo į savanorišką slaugą praktika buvo atliekama iš religinių paskatų, ir ją reguliavo bažnyčios taisyklės. Tačiau vėliau prie to stipriai prisidėjo ekonominės paskatos. Gerėjant miesto reputacijai, jis sutraukė vis daugiau ligonių ir piligrimų, kurie gaivino miesto gyvenimą ir ūkį. Todėl vis daugiau vietos gyventojų prisidėjo prie šios veiklos. 1880 m. į Gelį išsiųsti Van Gogą svarstė jo tėvas. Prieš pat Antrąjį pasaulinį karą mieste gyveno 3736 psicihinių ligonių, kurių didelė dalis buvo apsistojusi vietos šeimose.

XX a. bažnyčios funkcijas šiuo aspektu perėmė didelis Psichiatrinės slaugos centras, kuris reguliuoja ligonių medicininę slaugą, priimančiųjų šeimų teises ir atsakomybes. Jis taip pat rūpinasi tradicijos tęstinumu, metodo tyrimais ir geradarystės ekosistemos palaikymu. Miesto šeimose gyvena apie 500 ligonių.

2023 m. Gelio mieste susiklosčius ir tęsiama psicihinių ligonių gyvenimo vietos šeimose tradicija buvo įvertinta UNESCO ir įrašyta į gerųjų paveldo apsaugos patirčių sąrašą. Ilgą istoriją turinti praktika pripažįstama kaip viena geriausių psichikos ligonių integracijos į visuomenę ir jų destigmatizacijos patirtis.

## Sportas
* KFC Verbroedering Geel (futbolas)
## Išnašos
Genkas

**Genkas** – miestas rytinėje Belgijoje, į šiaurę nuo Lježo. Vienas svarbiausių pramonės centrų Flandrijoje. Išvystytas turizmas, yra *Bokrijk* muziejus po atviru dangumi, planetariumas ir observatorija.

## Sportas
### Futbolas
* KRC Genk
* Koninklijke Heusden-Zolder
* K. Waterschei SV Thor Genk
Irena Regina Merkienė

**Irena Regina Merkienė** (1937 m. vasario 14 d. Kaune – 2024 m. spalio 31 d. Vilniuje) – Lietuvos istorikė, etnologė.

## Biografija
Vyras Vytautas Merkys. 1960 m. baigė Vilniaus universitetą. 1993 m. habilituota humanitarinių mokslų daktarė. 2006 m. Lietuvos katalikų mokslų akademijos akademikė.

Nuo 1960 m. Lietuvos istorijos instituto darbuotoja, 1992–1997 m. Etnologijos skyriaus vedėja. 1991–2006 m. Vytauto Didžiojo universiteto dėstytoja; nuo 1995 m. profesorė. 1996–2002 m. leidinio „Lietuvos etnologija“ redaktorių kolegijos, nuo 2003 m. knygų serijos „Lietuvos valsčiai“ mokslo darbų komisijos pirmininkė. Nuo 2005 m. Etninės kultūros globos tarybos pirmininko pavaduotoja.

## Mokslinė veikla
Suformavo Lietuvos etninės kultūros arealinių tyrimų mokyklą. Tyrimų pagrindinė kryptys: geografinis etninis ir kultūrinis tapatumas, etninės kultūros istorija, migracija ir kultūra, krikščionybės raiška kaimo kultūroje, etnologinių tyrimų metodika. Sudarė etninės gamybinės patirties elementų perimamumo ir arealų susiklostymo modelį. Daug mokslinių straipsnių spausdino Lietuvos, Lenkijos, Rusijos, Vokietijos, kt. šalių moksliniuose leidiniuose.

## Bibliografija
* Žemės ūkio inventorius, su V. Miliumi, 1979 m.
* Gyvulių ūkis XVI a. – XX a. pirmojoje pusėje: Etninės patirties ištakos, 1989 m.
* Lietuvininkų pirštinės: kultūrų kryžkelėje (Gloves of Lithuania minor: at the cross-roads of cultures), su M. Pautieniūte-Banioniene, 1998 m.
* Kultūrinio teritorinio tapatumo išraiška ir tradicijų pavidalai kaimo gyvenime: XIX a. antroji apie XX a. pirmoji pusė, 2001 m.
* Pietryčių Latvijos lietuviai: tapatumo išraiška. Etninės ir kultūrinės orientacijos, su kitais, 2005 m.

## Įvertinimas
* 2006 m. Lietuvos mokslo premija

## Šaltiniai
Muna (Jakutijos upė)

**Muna** () – upė Rusijoje, Jakutijoje; Lenos kairysis intakas. Prasideda šiaurės rytiniame Vidurinio Sibiro plokščiakalnio pakraštyje. Teka daugiausia plokščiakalniu į rytus, žemupyje vaga labai vingiuota.

Munos baseine yra ~2500 upių bei 2460 ežerų. Didžiausi intakai: Munakanas, Chachčanas (dešinieji), Severnaja (kairysis). Upė būna užšalusi nuo spalio antrosios pusės iki gegužės pabaigos arba birželio pradžios. Laivuojama 100 km nuo žiočių ruože.

## Šaltiniai
Munana

**Munana** () – miestas pietryčių Gabone, Aukštutinės Ogovės provincijoje, Ogovės upės baseine. Per miestą eina Fransvilio–Alembės kelias.

1961–1990 m. vykdyta urano rūdos gavyba netoliese esančiame telkinyje. Urano koncentracija rūdoje 0,25 %.

## Šaltiniai